cyanic-selkie/wikianc huggingface dataset:
რკინის ნაკადი
ისტორია
ალექსანდრე სერაფიმოვიჩი მოთხრობა „რკინის ნაკადზე“ 1921 წლიდან მუშაობდა, ორ წელიწად ნახევრის განმავლობაში. თემის შესწავლა მან სამოქალაქო ომის პერიოდში გაზეთ „პრავდას“ კორესპონდენტად მუშაობის დროს შეძლო, სადაც განათლების სახალხო კომისარიატის ლიტერატურულ გაყოფილებას ხელმძღვანელობდა, ბევრს მოგზაურობდა ფრონტზე, ხვდებოდა წითელი არმიის მებრძოლებს, სწავლობდა ბრძოლების დეტალებს. იმოგზაურა კავკასიის სანაპირო ზოლსა და ნოვოროსიისკში.
კშიშტოფ პენდერეცკი
ლუკას ვნებანი
მასშტაბურმა ნაწარმოებმა ლუკას ვნებანი (1963–66) პენდერეცკის პოპულარობა კიდევ უფრო გაზარდა. ამის მიზეზი ისიც იყო, რომ ეს ღრმად რელიგიური ნაწარმოები ავანგარდულ მუსიკალურ ენაზე იყო დაწერილი კომუნისტურ აღმოსავლეთ ევროპაში. დასავლურმა აუდიტორამ იგი საბჭოთა ხელისუფლებისთვის სილის გაწვნად აღიქვა. ნაწარმოებში არაერთი განსხვავებული მუსიკალური სტილის ხილვა შეიძლება. ექსპერიმენტული ტექსტურები, რომლებიც მსგავსია გოდებაში გამოყენებული ტექსტურებისა, დაბალანსებულია ნაწარმოების ბაროკოსეული ფორმით და დროდადრო შედარებით ტრადიციული ჰარმონიისა და მელოდიის გამოყენებით. პენდერეცკი ნაწარმოებში სერიალიზმსაც იყენებს; ერთ-ერთი ბგერათრიგი შეიცავს BACH მოტივს, რომელიც ტრადიციულ და ექსპერიმენტულ ელემენტებს ერთმანეთთან აკავშირებს. Stabat Mater-ის სექცია, ნაწარმოების ბოლო ნაწილში უბრალო რე მაჟორული აკორდით სრულდება, იგივე ჟესტი განმეორებულია ნაწარმოების ბოლოსაც, რომელსაც ტრიუმფალური მი მაჟორი ამთავრებს. ტონალური ჰარმონია ნაწარმოებში მხოლოდ ამ სახითაა გამოყენებული და მსმენელისთვის ორივე შემთხვევა მოულოდნელია. ტონალური სამხმოვანებების ასეთი გამოყენება ნაწარმოების შესახებ დღემდე აზრთა სხვადასხვაობას იწვევს.
რკინის ნაკადი
ისტორია
თხზულებაში აღწერილია სამოქალაქო ომის რეალური მოვლენები. 1918 წლის ზაფხულის ბოლოს-შემოდგომის დასაწყისში ტამანის არმიამ რუსეთის სამხრეთში ლაშქრობა-გარღვევა განახორციელა. აგვისტოში, ყუბანში აჯანყება დაიწყო, თეთრმა დანაყოფებმა ეკატერინოდარი დაიკავეს, რის გამოც ტამანელები ჩრდილოეთი კავკასიაში წითლების დანაყოფისგან მოწყვეტილნი აღმოჩნდნენ. ჯარების ალყიდან გამოყვანა გადაწყდა. მებრძოლები ალყიდან ოჯახებთან ერთად გამოდიოდნენ. თეთრკაზაკების დანაყოფებთან ბრძოლაში მათ დაახლოებით ხუთასი ვერსი დაძლიეს. საბოლოო ჯამში ტამანელებმა გარღვევა მოახერხეს და სამხრეთის ფრონტზე შესატევად თავიანთ ჯარებს შეუერთდნენ.
კშიშტოფ პენდერეცკი
ლუკას ვნებანი
პენდერეცკი საეკლესიო მუსიკის წერას აგრძელებდა. 1970-იანი წლების დასაწყისში შექმნა Dies irae, Magnificat და Canticum Canticorum Salomonis გუნდისა და ორკესტრისთვის.
რკინის ნაკადი
ისტორია
სერაფიმოვიჩისთვის ცნობილი იყო ტამანის არმიის ისტორია. 1921 წელს ტამანელების მეთაურის ეპიფან კოვტიუხის გაცნობის შემდეგ მას ლაშქრობისადმი ინტერესი გაუმძაფრდა. მწერლის ჩანაფიქრით, მოთხრობა „რკინის ნაკადი“ ეპოპეა „ბრძოლის“ ერთ-ერთი ნაწილი უნდა გამხდარიყო, თუმცა როგორც თავად სერაფიმოვიჩი აცხადებდა, ის „ძალადობის ტირაჟირებას“ მოერიდა. მოთხრობა „რკინის ნაკადი“ პირველად 1924 წელს გამოქვეყნდა.
კშიშტოფ პენდერეცკი
1970s–2020: ბოლო წლები
1970-იანი წლების შუა წლებში, იელის უნივერსიტეტის მუსიკის სკოლაში პროფესორად მუშაობის დროს, პენდერეცკის სტილში ცვლილებები დაიწყო. სავიოლინე კონცერტი №1 მკვრივ ბგერით კლასტერებს, რომლებთანაც პენდერეცკი ასოცირდებოდა, აღარ შეიცავს და დიდწილად ემყარება ორ მელოდიურ ინტერვალს: პატარა სეკუნდას და ტრიტონს. ეს მიმართულება გაგრძელდა მე-2 სიმფონიაშიც, რომელიც ჰარმონიულად და მელოდიურად საკმაოდ მარტივია. მასში ხშირადაა გამოყენებული მელოდია საშობაო სიმღერიდან Silent Night.
პენდერეცკიმ ამ ცვლილების ახსნისას განაცხადა, რომ მისი აზრით, ავანგარდული ექსპერიმენტები დასავლეთევროპული მუსიკისთვის დამახასიათებელ ექსპრესიულ, არაფორმალურ თვისებებს ზედმეტად გასცდა: „ავანგარდი უნივერსალურობის ილუზიას იძლეოდა. შტოკჰაუზენის, ნონოს, ბულეზის და კეიჯის მუსიკალური სამყარო ჩვენთვის, ახალგაზრდებისთვის იყო, რომლებიც ჩაკეტილი ვიყავით სოციალური რეალიზმის ესთეტიკით, რაც მაშინ ოფიციალური კანონი იყო ჩვენს სახელმწიფოში, ეს იყო გათავისუფლება... თუმცა, მე საკმაოდ სწრაფად მივხვდი, რომ ეს სიახლე, ეს ექსპერიმენტები და ფორმალური სპეკულაცია უფრო დესტრუქციული იყო, ვიდრე კონსტრუქციული. მის პრომეთესეულ ძახილს უტოპიური ჟღერადობა ჰქონდა.“ პენდერეცკიმ, ასევე, დასძინა, რომ „ავანგარდის ფორმალისტური მახისგან ტრადიციასთან დაბრუნებამ იხსნა“. პენდერცკის მცირე რაოდენობით კამერული მუსიკა აქვს შექმნილი, თუმცა, შედარებით მცირე ზომის ანსამბლებისთვის დაწერილ ნაწარმოებებს იგი მთელი კარიერის განმავლობაში ქმნიდა და მათში კარგად ჩანს კომპოზიტორის სტილში მომხდარი ცვლილებები.
რკინის ნაკადი
პერსონაჟები
მოთხრობის სიუჟეტში ჩადებულია მასების ბედი და არა კონკრეტულად რომელიმე გმირის. ადამიანური „ნაკადიდან“ კი სერაფიმოვიჩმა ისეთი სახეები გამოყო, როგორიცაა დედაკაცი გორპინა და მისი ქმარი. გორპინაში თანდათანობით იღვიძებს კლასობრივი თვითშეგნება და კოლექტივიზმის გრძნობა.
კშიშტოფ პენდერეცკი
1970s–2020: ბოლო წლები
პენდერეცკის პირველ მეუღლესთან, რომელიც პიანისტი იყო, ერთი ქალიშვილი ჰყავდა ხოლო მეორე მეუღლესთან, ელიზბეტა პენდერეცკასთნ (ქალიშვილობის გვარით სოლეცკა), რომელზეც 1965 წელს დაქორწინდა, ვაჟი და ქალიშვილი. იგი კრაკოვის გარეუბან ვოლა იუსტოვსკაში ცხოვრობდა. 2010 წელს დაიწყო მუშაობდა ჟან რასინის ფედრაზე დაფუძნებულ ოპერაზე, რომელიც 2014 წელს უნდა შესრულებულიყო, თუმცა ამ იდეის რეალიზება ვერ მოხერხდა, აგრეთვე, გამოთქვა მე-9 სიმფონიის შექმნის სურვილი. 2014 წელს, სომეხთა გენოციდის ასი წლისთავთან დაკავშირებით საგუნდო ნაწარმოები შეუკვეთეს. 2018 წელს, კიევის მუსიკალური ფესტივალზე, პოლონეთის დამოუკიდებლობის ასი წლისთავთან დაკავშირებით თავისი კრედო იდირიჟორა.
რკინის ნაკადი
ინტერნეტ-რესურსები
კატეგორია:ალექსანდრე სერაფიმოვიჩის მოთხრობები
კშიშტოფ პენდერეცკი
1970s–2020: ბოლო წლები
პენდერეცკი 2020 წლის 29 მარტს, ხანგრძლივი ავადმყოფობის შემდეგ, კრაკოვში, საკუთარ სახლში გარდაიცვალა.
ნაწარმოებების ჩამონათვალი
პენდერეცკის შემოქმედება მოიცავს ოპერებს, სიმფონიებს, საგუნდო ნაწარმოებებს, ასევე, კამერულ და ინსრუმენტულ მუსიკას. ქვემოთ მოცემულია მისი ნაწარმოებების არასრული ჩამონათვალი.
მუსიკა ფილმებში
პენდერეცკის ზოგიერთი ნაწარმოები ფილმების საუნდტრეკებშია გამოყენებული. ფილმში ეგზორცისტი (1973) გამოყენებულია მისი სიმებიანი კვარტეტი და კანონი ორკესტრისა და აუდიოჩანაწერისათვის, ფრაგმენტები მისი ჩელოს კონცერტიდან და ოპერიდან ლუდენის ეშმაკები. ჟურნალ The New Republic-ის ერთ-ერთი კრიტიკოსი ფილმის მიმოხილვაში წერს: „მუსიკაც კი უნაკლოა. უმეტესობა კშიშტოფ პენდერეცკის ეკუთვნის, რომელიც ბოლოს და ბოლოდ იქაა, სადაც მისი ადგილია.“ ფილმში ნათება (1980) გამოყენებულია პენდერეცკის ექვსი ნაწარმოები: Utrenja II: Ewangelia, Utrenja II: Kanon Paschy, იაკობის სიზმარი, De Natura Sonoris I, De Natura Sonoris II და Polymorphia. დევიდ ლინჩმა მისი მუსიკა გამოიყენა ფილმებში Wild at Heart (1990) და Inland Empire (2006), ასევე, სერიალში ტვინ პიქსი (2017). პიტერ უირის ფილმში Fearless (1993) კიდევ ერთხელ იქნა გამოყენებული Polymorphia, სახელდობრ, თვითმფრინავის კატასტროფის დაძაბულ სცენაში, რომელიც მგზავრის (ჯეფ ბრიჯესი) პერსპექტივიდან არის ნაჩვენები. გოდება ჰიროშიმას მსხვერპლთათვის გამოყენებულია ბოლო სცენაში ფილმისა Children of Men (2006). პენდერეცკიმ დაწერა მუსიკა ანჯეი ვაიდას ოსკარზე ნომინირებული ფილმისთვის კატინი (2007), ხოლო მარტინ სკორსეზეს ფილმში შეშლილთა კუნძული (2010) გამოყენებულია მისი მე-3 სიმფონია და ფლუორესცენციები.
პენდერეცკის ზოგიერთი ნაწარმოები აღმოჩნდა ინსპირაცია რედიოჰედის ჯონი გრინვუდისთვის იმ ალბომის შექმნისას, რომელიც, მოგვიანებით, საფუძვლად დაედო მისივე მუსიკას პოლ ტომას ანდერსონის ფილმისთვის და იქნება სისხლი (2007).
რესურსები ინტერნეტში
კატეგორია:პოლონელი კომპოზიტორები კატეგორია:მოდერნიზმი
მსოფლიო ჩემპიონატი სნუკერში 1935
მსოფლიო ჩემპიონატი სნუკერში 1935 (1935 World Snooker Championship) — მთავარი ტურნირი სნუკერის სამყაროში. ჩატარების ადგილი — ლონდონი (ინგლისი). ტურნირის გამარჯვებული გახდა ჯო დეივისი, რომელმაც ფინალში დაამარცხა უილი სმითი ანგარიშით 25:20. ფინალის ორივე მონაწილე წარმოადგენდა ინგლისს.
შესარჩევი რაუნდი
მატჩი 25 ფრეიმისგან
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 უილი სმითი 13:12 კონრედ სტენბერი 🇨🇦
ნახევარფინალები
🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿 უილი სმითი 13:4 ალეკ მენი 🏴󠁧󠁢󠁥󠁮󠁧󠁿󠁧󠁢󠁥󠁮󠁧󠁿
ფინალი
მატჩი 49 ფრეიმისგან
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1935 წელი სნუკერში
დიმიტრი (კაპანაძე)
ეპისკოპოსი დიმიტრი (ერისკაცობაში – რამაზ ვანგერის ძე კაპანაძე; დ. 19 ივნისი, 1975, სოფ. ხორითი, ხარაგაულის რაიონი — გ. 23 იანვარი, 2022) — ხორნაბუჯის ეპარქიის მღვდელმთავარი 2015 წლის 12 იანვრიდან გარდაცვალებამდე, 2022 წლის 23 იანვრამდე.
ანგელოზის დღე: 8 ნოემბერი – წმ. დიმიტრი თესალონიკელის ხსენება. ბერად აღიკვეცა 1995 წლის 16 დეკემბერს, 1996 წლის 10 მარტს აკურთხეს დიაკვნად, მღვდლად 1997 წლის 12 იანვარს აკურთხეს. 2013 წლის 11 ოქტომბერს არქიმანდრიტი დიმიტრი გამორჩეულ იქნა მარგვეთისა და უბისის ეპარქიის ეპისკოპოსად. ხოლო 2013 წლის 27 ოქტომბერს მცხეთაში, სვეტიცხოვლის საკათედრო ტაძარში ეპისკოპოსად აკურთხა უწმიდესმა და უნეტარესმა, სრულიად საქართველოს კათოლიკოს-პატრიარქმა, მთავარეპისკოპოსმა მცხეთა-თბილისისა და მიტროპოლიტმა ბიჭვინთისა და ცხუმ-აფხაზეთისა ილია II-მ.
2015 წლის 12 იანვრიდან 2022 წლამდე ეპისკოპოსი დიმიტრი ხორნაბუჯის ეპარქიას ედგა სათავეში.
გარდაიცვალა 2022 წლის 23 იანვარს კორონავირუსით გამოწვეული გართულებებით.
სქოლიო
კატეგორია:დაბადებული 19 ივნისი კატეგორია:დაბადებული 1975 კატეგორია:გარდაცვლილი 23 იანვარი კატეგორია:გარდაცვლილი 2022 კატეგორია:ქართველი ეპისკოპოსები კატეგორია:COVID-19-ის პანდემიით გარდაცვლილები საქართველოში
ამისულაშვილი
საკუთარი სახელი ამისულაშვილი შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
ეფრემ ეშბას ქუჩა
ეფრემ ეშბას ქუჩა — ქუჩა თბილისში, ისნის რაიონში (ვაზისუბანი). დასაწყისი ნიკოლოზ მუსხელიშვილის ქუჩიდან. უსახელო ქუჩას ეფრემ ეშბას სახელი ეწოდა 1983 წელს.
ლიტერატურა
ეშბა
ხალიჯალი
ხალიჯალი (Xallıcalı) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 666 კაცი.
სქოლიო
კატეგორია:მასალის რაიონის სოფლები
სანტა-მარია-დუ-სუასუი
სანტა-მარია-დუ-სუასუი (Santa Maria do Suaçuí) — მუნიციპალიტეტი ბრაზილიაში, მინას-ჟერაისის შტატში; მდებარეობს ზღვის დონიდან 450 მეტრზე. მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ პესანიის შემადგენლობაში.
2010 წლის მონაცემებით, მოსახლეობა 14 395 ადამიანს შეადგენდა, მოსახლეობის სიმჭიდროვე 23.07 კმ²-ზე. ფართობი 624 047 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
მაქოვი
მაქოვი (Maqov) — სოფელი აზერბაიჯანში,  ზაქათალის  რაიონში. მოსახლეობის რაოდენობა — 	4,321 კაცი.
რესურსები ინტერნეტში
კატეგორია: ზაქათალის რაიონის სოფლები
ადაპტიური რადიაცია
ადაპტიური რადიაცია — ორგანიზმის ამა თუ იმ ჯგუფში (სახეობა, ოჯახი, რიგი, კლასი)	განსხვავებული ფორმების წარმოქმნა სხვადასხვა გარემოსადმი ადაპტაციის შედეგად. ადაპტიური რადიაცია ხდება ორგანიზმების სხვადასხვა მიმართულებით დივერგენციული ევოლუციის გზით. ადაპტიური რადიაციის იდეა ეკუთვნის ჩ. დარვინს. თვით ტერმინი მოგვიანებით (1915) შემოიღო ამერიკელმა პალეონტოლოგმა ჰ. ოსბორნმა. ადაპტიური რადიაციის პროცესში ორგანიზმი იძენს სპეციალურ ადაპტაციას და ვრცელდება ახალ ადაპტიურ ფონებში. ადაპტიური რადიაციის ძირითადი წყაროა შიგასახეობრივი პროცესები (სახეობრივი პოპულაციების გენეტიკური მრავალგვარობა, სახეობის დიფერენციაცია გეოგრაფიულ და ეკოლოგიურ რასებად, შიგასახეობრივი წინააღმდეგობანი და სხვ.). ძუძუმწოვრების ადაპტიური რადიაციით განვითარდა მოსიარულე (ძაღლები, კატები), მორბენალი (ცხენები), მხტუნავი (მიწის კურდღლები), მიწათხარია (თხუნელები, ბრუცები), მეხეური (ციყვები, მაიმუნები), მფრინავი (ღამურები), მცურავი (სელაპები, ვეშაპები) და სხვა ფორმები. ადაპტიური რადიაციის თვალსაჩინო მაგალითია ქვეწარმავლების ევოლუცია. არანაკლები მნიშენელობა აქვს ადაპტიური რადიაციას უხერხემლო ცხოველების (ზღვის შროშანები, ზღვის ზღარბები, მხარფეხიანები, ორსაგდულიანი და მუცელფეხიანი მოლუსკები და სხვ.) ევოლუციაში.
ლიტერატურა
კატეგორია:ევოლუციური ბიოლოგია
ხანალიონი
ხანალიონი (Xanalion) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 2451 კაცი.
სქოლიო
კატეგორია:მასალის რაიონის სოფლები
ზემო მოხისის კოშკი
ზემო მოხისის კოშკი — არქიტექტურული ძეგლი, საფორტიფიკაციო ნაგებობა გორის მუნიციპალიტეტის სოფელ ზემო მოხისში. აგებულია შუა საუკუნეებში. ზემო მოხისის ეკლესიის ჩრდილოეთით შემორჩენილია კოშკის ნანგრევი, კერძოდ, კოშკის სამხრეთი კედელი, რომელიც მომრგვალებულია. კედელში დატანილია სათოფურები და ერთი ნიშა. კოშკის დანარჩენი კედლები ფრაგმენტულად იკითხება. ტერიტორიაზე შემორჩენილია ნაგებობათა ნაშთები, რომლის ფუნქცია დაუდგენელია. კომპლექსი დიდ ტერიტორიას მოიცავს. ძეგლის გარშემო გალავნის ფრაგმენტებია.
ლიტერატურა
კატეგორია:გორის მუნიციპალიტეტის კოშკები
ბეზ ლურმენი
ბეზ ლურმენი (Baz Luhrmann დ. 17 სექტემბერი, 1962, სიდნეი) — ავსტრალიელი რეჟისორი, სცენარისტი, პროდიუსერი. გადაღებული აქვს ხუთი ფილმი. ცნობილია „წითელი ფარდის“ ტრილოგიით. ლურმანს დადგმული აქვს ასევე ოპერა. მისი ფილმები ძირითადად გამოირჩევა სანახაობით. მიუხედავად უჩვეულოობისა, კომერციული წარმატება ჰქონდა ფილმებს „რომეო+ჯულიეტა“ და „მულენ რუჟი!“. კრიტიკოსებმა ნაკლებად მოიწონეს „ავსტრალია“.
მელიავა
საკუთარი სახელი მელიავა შეიძლება აღნიშნავდეს ერთ-ერთ შემდეგ პიროვნებათაგანს:
ბეზ ლურმენი
რესურსები ინტერნეტში
კატეგორია:ავსტრალიელი კინორეჟისორები კატეგორია:ავსტრალიელი სცენარისტები კატეგორია:დაბადებული 1962 კატეგორია:დაბადებული 17 სექტემბერი
მელიავა
კატეგორია:ქართული გვარები
ფერადი მუსიკა
ფერადი მუსიკა — მუსიკის შეხამება სინათლისა და ფერის ეფექტთან. ემყარება სინოფსიას. მუსიკის თეორიტიკოსი ლ. ბ. კასტელი შეეცადა შეექმნა აპარატი, რომელიც კლავესინზე აღბეჭდავდა ფერთა ჰარმონიას, ნიუტონის ბგერებისა და ფერის წარმოდგენების შესაბამისად. ალექსანდრე სკრიაბინმა შემოიტანა სიმფონიური პოემის „პრომეთეს“ („ცეცხლის პოემა“) პარტიტურაში „Luce“ (სინათლე) და ფიქრობდა ჩაერთო „სინათლის სიმფონია“ მის მიერ ჩაფიქრებულ „მისტერიის პარტიტურაში“. ფერადი მუსიკის შექმნის ცდები, სათანადო მუსიკის ოპტიკურ საკრავებთან ერთად, ეკუთვნის უნგრელ კომპოზიტორს ა. ლასლოს.
ლიტერატურა
კატეგორია:მუსიკა
მსოფლიო ჩემპიონატი სნუკერში 1936
მსოფლიო ჩემპიონატი სნუკერში 1936 (1936 World Snooker Championship) — მთავარი ტურნირი სნუკერის სამყაროში. ჩატარების ადგილი — ლონდონი (ინგლისი). ტურნირის გამარჯვებული გახდა ჯო დეივისი, რომელმაც ფინალში დაამარცხა ჰორეს ლინდრუმი ანგარიშით 34:27.
ფინალი
ჯო დეივისი 34:27 ჰორეს ლინდრუმი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1936 წელი სნუკერში
ღვრიის სამების ეკლესია კოშკით
ღვრიის სამების ეკლესია კოშკით — არქიტექტურული ძეგლი, საკულტო ნაგებობა, მდებარეობს გორის მუნიციპალიტეტის სოფელ ღვრიაში. აგებულია გვიანი შუა საუკუნეებში.
ეკლესია ნაგებია სხვადასხვა ზომის ფლეთილი ქვით დუღაბზე. ალაგ-ალაგ გამოყენებულია ფიქალი.
შემორჩენილია დასავლეთი კედელი დაახლოებით 3-3,5 მეტრზე, დიდი ზომის სწორკუთხა სარკმლით. სამხრეთით შიგნით თაღოვანი, გარედან არქიტრავული შესასვლელია. კარი ნაოთხალია. მიწის დონე თითქმის შესასვლელის თაღს აღწევს. სამხრეთით და ჩრდილოეთით პილასტრის ქვედა ქვები ჩანს.
აღმოსავლეთით აბსიდის მხოლოდ სამხრეთი ნაწილია შემორჩენილი.
სამხრეთ-დასავლეთის კუთხეში კრონშტეინია. ინტერიერი სავსეა მიწითა და ჩამონაშალი ქვით. ეკლესიას დასავლეთიდან კოშკი ებჯინება. კოშკი მთლიანად ამოვსებულია მიწით, სართულიანობის დადგენა ჭირს. ეკლესია ძლიერ არის დაზიანებული.
ლიტერატურა
კატეგორია:გორის მუნიციპალიტეტის ტაძრები
იიფეი ლიუ
მინი|იიფეი ლიუ იიფეი ლიუ (ჩინ. Liu Yifei; დ. 25 აგვისტო, 1987) — ჩინელი მოდელი, მსახიობი და მომღერალია. იგი ჩინეთის ერთ-ერთი ულამაზესი მსახიობია. მან ითამაშა რამდენიმე სატელევიზიო პროგრამასა და ფილმში. იიფეი ცნობილი გახდა ფილმით - "Fairy Sister". შემდგომში მან მიიღო როლები სერიალებში - "The Story of a Noble Family", "Demi-Gods and Semi-Devils", "Chinese Paladin" და "The Return of the Condor Heroes". გარდა ამისა, იგი მონაწილეობდა რამდენიმე ფილმში, მათ შორის: "A Chinese Fairy Tale’", "The Assassins", "The Forbidden Kingdom", "Once Upon a Time", "Hanson and the Beast", "The Third Way of Love", "So Young 2: Never Gone" და "The Chinese Widow". მსახიობი იიფეი ლიუ ასევე არის მომღერალი, რომელმაც გამოუშვა ალბომები: "Liu Yifei", "All My Words", "Mayonaka no door". მან ასევე ჩაწერა რამდენიმე საუნდტრეკი სხვადასხვა შემსრულებლებისთვის. იიფეიმ მიიღო "ყველაზე ქარიზმატული მსახიობის" პრემია ჰონგ კონგის კინემატოგრაფისტთა 22-ე საზოგადოების დაჯილდოების ცერემონიაზე. მან ასევე მიიღო მაკაოს მე -5 საერთაშორისო კინოფესტივალზე "საუკეთესო მსახიობი ქალის" ჯილდო ფილმ "The Assassins" - ში შესრულებული როლისათვის. გარდა ამისა, ჩინელ ვარსკვლავს მიენიჭა "ყველაზე პოპულარული მსახიობი ქალის" ჯილდო გუანჯოუს კოლეჯის მე -13 სტუდენტურ კინოფესტივალზე. მან ასევე მოიპოვა პრემია, ჩინეთის კინომედიის მე -16 დაჯილდოებაზე, ფილმ "The Third Way of Love" - ში შესრულებული როლისათვის.
ადრეული წლები
ლიუ იიფეი დაიბადა 1987 წლის 25 აგვისტოს, ვუჰანში, ჩინეთში. მისი მამა ანაოკანგი არის საფრანგეთისა და ჩინეთის ელჩის მდივანი და ფრანგულენოვანი უნივერსიტეტის პროფესორი, ხოლო დედა ლიჟუ სიაოლი მოცეკვავეა. ლიუ დედისერთა არ არის, მას ჰყავს უმცროსი და და ძმა.
როდესაც ლიუ იიფეი 10 წლის იყო, მისი მშობლები გაშორდნენ. იგი იმავე წელს დედასთან ერთად გადავიდა საცხოვრებლად და დედის გვარი მიიღო. ლიუ სწავლობდა ლუი პასტერის საშუალო სკოლაში. 15 წლის ასაკში იგი მიიღეს პეკინის კინოაკადემიის სპექტაკლის ინსტიტუტში. მან ინსტიტუტი დაამთავრა 2006 წელს.
პირადი ცხოვრება
ლიუმ 2013 წელს გაიცნო ჩინელი მსახიობი სონგ სენგ-ჰეონი. წყვილმა ურთიერთობა 2015 წელს დაიწყო. მრავალი წლის ურთიერთობის შემდეგ, ლიუ იიფეი და მისი მეგობარი ბიჭი დაშორდნენ, მათი დაშორების შესახებ სოციალურმა მედიამ 2018 წლის იანვარში გაიგო. მათი თქმით. ლიუმ ინტერვიუში თქვა, რომ მათი დაშორების მიზეზი იყო მათი ძალიან დაკავებული ცხოვრება, რის გამოც ისინი ერთმანეთს იშვიათად ხედავდნენ.
კარიერა
2008 წელს ჩინელი მსახიობი გადაიღეს ფილმში - "The Forbidden Kingdom". ორი წლის შემდეგ, იგი გადაიღეს ფილმში - "Love in Disguise", რომელსაც მოჰყვა ფილმები: "A Chinese Fairy Tale" და "White Vengeance". 2012 წელს იიფეიმ მიიღო ლინგჯუს როლი ფილმში - "The Assassins" და ვუ ცინის როლი ფილმში - "The Four".
2013 და 2014 წლებში ლიუ მუშაობდა ფილმ "The Four" - ის გაგრძელებებზე ("The Four II" და "The Four III"). ამის შემდეგ, მსახიობმა ითამაშა ფილმში "Outcast" და "The Third Way of Love". ერთი წლის შემდეგ, იიფეის შესთავაზეს როლები სერიალებში - "Once Upon a Time", "Hanson and the Beast" და "The Chinese Widow"
რესურსები ინტერნეტში
კატეგორია:ჩინელი მსახიობები კატეგორია:დაბადებული 25 აგვისტო კატეგორია:დაბადებული 1987 კატეგორია:ჩინელი მომღერლები კატეგორია:ჩინელი მოდელები კატეგორია:XX საუკუნის მსახიობები
ბალთის ეკლესიის ნანგრევი (შუა საუკუნეები)
ლიტერატურა
კატეგორია:თიღვის მუნიციპალიტეტის ტაძრები
ალექსი ადაშევი
ალექსი თედორეს ძე ადაშევი (Алексе́й Фёдорович Ада́шев, გ. 1561) — რუსი სახელმწიფო მოღვაწე. ივანე IV-თან დაახლოებული პირი, რჩეული რადის მთავრობის ერთ-ერთი ხელმძღვანელი. დიდი როლი ითამაშა XVI საუკუნის 50-იანი წლების რეფორმების მომზადებაში. აქტიურად მონაწილეობდა ივანე IV-ის ომებსა და დიპლომატიურ საქმიანობაში. ხელმძღვანელობდა ივანე IV-ის მეფობის ქრონიკის შედგენას, ასტრახანისა და ყაზანის სახანოთა შემოერთების, დიპლომატიურ მომზადებას. ლივონიის ომის (1558-1583 წწ.) პერიოდში ალექსმა ყირიმის სახანოს წინააღმდეგ აქტიურ მოქმედებას დაუჭირა მხარი და ამით ივანე IV-ის პოლიტიკას დაუპირისპირდა. 1560 წელს რჩეული რადის რეფორმებითა და ლივონიასთან არახელსაყრელი დაზავებით უკმაყოფილო თავადაზნაურობის ნაწილმა ალექსის ზურგი შეაქცია. იგი თანდათან ჩამოაცილეს ხელისუფლებას. 1560 წელს ვოევოდად გაგზავნეს ლივონიაში, რაც საპატიო გადასახლებას ნიშნავდა. იმავე წელს ივანე IV-ის ბრძანებით იურიევში გადაიყვანეს და დააპატიმრეს. იქვე გარდაიცვალა.
ნიკოლაევკა (ნიკოლაევკის სოფსაბჭო)
ნიკოლაევკა  (Николаевка) — სოფელი რუსეთის ფედერაციაში, ბაშკირეთის რესპუბლიკის სტერლითამაქის რაიონში.
2010 წლის მონაცემებით, სოფელში ცხოვრობს 830 ადამიანი. რაიონულ ცენტრ სტერლითამაქიდან დაშორებულია 30 კილომეტრით. უახლოესი რკინიგზის სადგურია სტერლითამაქი, რომელიც დაშორებულია 30 კმ-ით.
2002 წლის აღწერის მიხედვით, მოსახლეობის უმრავლესობას რუსები შეადგენენ (73%).
სქოლიო
კატეგორია:სტერლითამაქის რაიონის სოფლები
არაბიძე
საკუთარი სახელი არაბიძე შეიძლება აღნიშნავდეს ერთ-ერთ შემდეგ პიროვნებათაგანს:
კატეგორია:ქართული გვარები
P.Y.T. (Pretty Young Thing)
„P.Y.T. (Pretty Young Thing)“ — ამერიკელი მომღერალ მაიკლ ჯექსონის სიმღერა, რიგით მეექვსე და უკანასკნელი სინგლი მისი ალბომიდან Thriller. მისი ორიგინალური დემოვერსია დაწერილია ჯექსონის და გრეგ ფილინგეინზის მიერ. პროდიუსერ კუინსი ჯოუნსს თავდაპირველად ნომერი არ მოსწონდა და, ჯეიმზ ინგრემთან ერთად, დაწერა ამავე სახელწოდების მქონე განსხვავებული კომპოზიცია. ორიგინალური დემო შეტანილია კომპილაციაში The Ultimate Collection.
„P.Y.T. (Pretty Young Thing)“ გამოვიდა 1983 წლის 19 სექტემბერს. სინგლი მოხვდა Billboard Hot 100-ის #19 და Hot Black Singles-ის ჩარტის #46 პოზიციებზე და იქცა ალბომის რიგით მეექვსე ჰიტად საუკეთესო 10-ეულში. ბრიტანეთში სიმღერის წარმატება მხოლოდ #11 პოზიციით აღინიშნა. ბელგიაში იგი ყველაზე წარმატებული აღმოჩნდა, #6 პოზიციაზე მოხვედრით. შემდგომში ჩაიწერა მისი არაერთი ვერსია და გამოყენებული იქნა სემპლი სხვადასხვა შემსრულებლის მიერ, რომელთა შორის არიან: მონიკა, ჯასტინ გუარინი და კანიე უესტი. ორიგინალური დემოს რემიქსის ავტორია will.i.am – ეს ვერსია შევიდა Thriller 25-ში.
„P.Y.T. (Pretty Young Thing)“ ჯექსონის მიერ საკონცერტო გამოსვლებისას არასოდეს შესრულებულა. ტურნეს Dangerous World Tour რეპეტიციების დროს მაიკლი მღეროდა დემოს მცირე მონაკვეთს, აღწერდა რა მას ასე: „რაღაც დავწერე, მაგრამ ჯერ არ ჩამიწერია“.
სქოლიო
კატეგორია:მაიკლ ჯექსონის სიმღერები კატეგორია:1982 წლის სიმღერები კატეგორია:1983 წლის სინგლები კატეგორია:Epic Records-ის სინგლები კატეგორია:სიმღერები კუინსი ჯოუნსის პროდიუსერობით კატეგორია:დისკო-სიმღერები
გრუნდსჰაიმი
გრუნდსჰაიმი (Grundsheim) — თემი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ალბ-დუნაის რაიონში. თემის ფართობია 3,7 კმ², მოსახლეობა, 2013 წლის 31 დეკემბრის მდგომარეობით, შეადგენს 215 ადამიანს.
სქოლიო
კატეგორია:ბადენ-ვიურტემბერგის თემები
ხილი (მასალი)
სქოლიო
კატეგორია:მასალის რაიონის სოფლები
გრიგოლ მუხაძის ქუჩა
გრიგოლ მუხაძის ქუჩა — ქუჩა თბილისში. მდებარეობს ვაკის რაიონში (ვაკე); ნიკო ბერძენიშვილის ქუჩიდან არჩილ მიშველაძის ქუჩამდე. წარმოიქმნა XX საუკუნის 50-იან წლებში. ადრე ზაქარია ფალიაშვილის შესახვევი ერქვა, 60-იან წლებში გრიგოლ მუხაძის სახელი ეწოდა.
ლიტერატურა
მუხაძე
იფარის თემი
იფარის თემი (იფარის ადმინისტრაციული ერთეული) — თემი ზემო სვანეთში, მესტიის მუნიციპალიტეტში, აერთიანებს 4 სოფელს: ბოგრეში (თემის ცენტრი), ადიში, ზეგანი, ნაკიფარი.
ზოგადი
2002 წლის აღწერის მონაცემებით თემში ცხოვრობდა 387 ადამიანი. 2014 წელს კი ფიქსირდება კლება თემში ცხოვრობს 236 კაცი, საიდანაც 122 მამაკაცია, ხოლო 114 ქალი
სქოლიო
კატეგორია:მესტიის მუნიციპალიტეტის თემები
დანიელ ადაშევი
დანიელ თედორეს ძე ადაშევი (Дании́л Фёдорович Ада́шев; გ. დაახლ. 1561) — რუსი მხედართმთავარი, ალექსი ადაშევის ძმა. 1553–1554 წლებში ხელმძღვანელობდა ვოლგისპირეთში აჯანყებათა ჩახშობას, მონაწილეობდა ყაზანზე ლაშქრობასა და ლივონიის ომში (1558–1583). 1559 წელს მიიღო ოკოლნიჩის წოდება. იმავე წლის თებერვალ-სექტემბერში სათავეში ედგა ყირიმის სახანოზე ლაშქრობას. 1560 წელს ლივონიაში მეთაურობდა რუსეთის არტილერიას. იმავე წელს ძმასთან ერთად შერისხეს; სიკვდილით დასაჯეს მცირეწლოვან შვილთან და ნათესავებთან ერთად.
ლიტერატურა
კატეგორია:გარდაცვლილი 1561 კატეგორია:რუსი მხედართმთავრები
იან ვერტონგენი
რესურსები ინტერნეტში
კატეგორია:დაბადებული 1987 კატეგორია:ბელგიელი ფეხბურთელები კატეგორია:პრემიერ ლიგის ფეხბურთელები კატეგორია:2014 წლის მსოფლიო საფეხბურთო ჩემპიონატის ფეხბურთელები კატეგორია:2016 წლის ევროპის საფეხბურთო ჩემპიონატის ფეხბურთელები კატეგორია:ამსტერდამის აიაქსის ფეხბურთელები კატეგორია:ვაალვეიკის ფეხბურთელები კატეგორია:ტოტენჰემ ჰოტსპურის ფეხბურთელები კატეგორია:დაბადებული 24 აპრილი კატეგორია:2018 წლის მსოფლიო საფეხბურთო ჩემპიონატის ფეხბურთელები კატეგორია:2020 წლის ევროპის საფეხბურთო ჩემპიონატის ფეხბურთელები
არჩილ მიშველაძის ქუჩა
არჩილ მიშველაძის ქუჩა — ქუჩა თბილისში. მდებარეობს ვაკის რაიონში (ვაკე); ილია ჭავჭავაძის გამზირიდან ძმები კიკნაველიძეების ქუჩამდე. წარმოიქმნა XX საუკუნის 40-იან წლებში. 1955 წლამდე პარკის, შემდეგ მიხეილ ჯავახიშვილის სახელი ერქვა. 1995 წელს არჩილ მიშველაძის სახელი ეწოდა.
ლიტერატურა
მიშველაძე
წორბისის მეორე კოშკი
წორბისის მეორე კოშკი — საფორტიფიკაციო-თავდაცვითი ნაგებობა ქარელის მუნიციპალიტეტის სოფელ წორბისში. აგებულია გვიან შუა საუკუნეებში.
ლიტერატურა
კატეგორია:ქარელის მუნიციპალიტეტის ტაძრები
Instagram
ინსტაგრამი (Instagram) — უფასო ფოტო და ვიდეო გაზარიების საშუალება, სოციალური ქსელის ელემენტებით, რომელიც საშუალებას იძლევა განათავსოთ თქვენი ფოტო და ვიდეო მასალა.
2012 წელს კომპანია Facebook-მა შეიძინა 1 მილიარდ დოლარად.
სქოლიო
კატეგორია:სოციალური ქსელები კატეგორია:სტატიების ესკიზები ინტერნეტის შესახებ კატეგორია:Facebook კატეგორია:Instagram
ხირმანდალი (მასალი)
ხირმანდალი (Xırmandalı) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 4150 კაცი.
სქოლიო
კატეგორია:მასალის რაიონის სოფლები
პროხოროვკის ბრძოლა
პროხოროვკის ბრძოლა — ბრძოლა გერმანიისა და საბჭოთა ძალებს შორის. გაიმართა 1943 წლის 12 ივლისს კურსკის ბრძოლის თავდაცვით ფაზაში.
საბჭოტა ძალებს ხელმძღვანელობდა პავლე როტმისტროვი, ხოლო მესამე რაიხის ძალებს პაულ ჰაუსერი. ბრძოლაში ვერცერთმა მხარემ ვერ მიაღწია სასურველ შედეგს: გერმანელებმა ვერ შეძლეს პროხოროვკის დაკავება და საბჭოთა ფრონტის ხაზის გარღვევა, ხოლო საბჭოთა ძალებმა ვერ შეძლეს მტრის ალყაში მოქცევა.
რესურსები ინტერნეტში
კატეგორია:მეორე მსოფლიო ომის ოპერაციები და ბრძოლები
რუსუდან ფეტვიაშვილი
რუსუდან ფეტვიაშვილი (დ. 25 იანვარი, 1968) — ქართველი მხატვარი. შექმნილი აქვს „ვეფხისტყაოსნის“ ილუსტრაციები. ნამუშევრებს ქმნის უნიკალური ტექნიკით: ერთი ხელის მოსმის, სახატავი ზედაპირიდან ხელის აუღებლად.
ძირითადად ცხოვრობს და მუშაობს თბილისში, წელიწადში რამდენიმე თვეს კი ბერლინში, ჟენევასა და პარიზში ატარებს, სადაც სტუდია აქვს.
ბავშვობა და ოჯახი
რუსუდან ფეტვიაშვილი თბილისში 1968 წლის 25 იანვარს ხელოვანების ოჯახში დაიბადა. მამამისი, ვახტანგ ფეტვიაშვილი, მოქანდაკე იყო, დედამისი, მანანა აბრამიშვილი კი – პოეტი და დრამატურგი.
რუსუდანმა ხატვის ნიჭი ადრეული ბავშვობიდანვე გამოამჟღავნა. მან ხატვა წლინახევრის ასაკში დაიწყო. მშობლები ცდილობდნენ შეენარჩუნებინათ მისი ნიჭის თვითმყოფადობა, არ დაეთრგუნათ და არანაირ ჩარჩოებში არ მოექციათ. პატარა რუსუდანს შეეძლო ნახშირით ან ფანქრით პირდაპირ სახლის კედლებზე ეხადა.
მამის მხრიდან რუსუდანის წინაპრები ფიზიკოსები იყვნენ. მისი ბებია სსსრ-ს მეცნიერებათა აკადემიის გეოფიზიკის განყოფილებას ხელმძღვანელობდა და აბასთუმნის ასტროფიზიკური ობსერვატორიის ერთ-ერთი დამაარსებელი იყო. რუსუდანის ბიძა, ვლადიმერ ფეტვიაშვილი, ცნობილი ფიზიკოსია, კადომცევი-ფეტვიაშვილის განტოლების თანაავტორი და კურჩატოვის მედლის ლაურეატი. დედის მხრიდან, მხატვრის წინაპრების ჩვიდმეტი თაობა სასულიერო პირები იყვნენ.
რუსუდანს ჰყავს ორი და და ორი ძმა, რომლებმაც თავიანთი ცხოვრება ასევე ხელოვნებას დაუკავშირეს: მარიამი მხატვარია, ასევე მუშაობს მინანქარზე და თექაზე, სალომე დიზაინერია, გიორგი ბიზნესმენია და რუსუდანის გამოფენებს უწევს ორგანიზებას, დემეტრე კი, მამის მსგავსად, მოქანდაკე გახდა.
1990 წელს რუსუდანი თეიმურაზ ბადრიაშვილზე დაქორწინდა.
ადრეული გამოფენები
რუსუდანს პირველი პერსონალური გამოფენა ექვსი წლის ასაკში ჰქონდა. გამოფენაზე წარდგენილი მისი დაახლოებით ასი ნამუშევარი უნიკალური ტექნიკით იყო შესრულებული: ერთი ხელის მოსმით, ფურცლიდან ხელის აუღებლად. 1977 და 1981 წლებში მხატვარს პერსონალური გამოფენები ჰქონდა მოსკოვში. 14 წლის ასაკში მან თავისი ნამუშევრები წარადგინა საფრანგეთის სხვადასხვა ქალაქებში, მათ შორის პარიზში.
სამხატვრო აკადემიაში სწავლის პერიოდი
ფეტვიაშვილი თბილისის სამხატვრო აკადემიაში სწავლობდა, სადაც იგი გამოცდების გარეშე მიიღეს. სტუდენტობის პერიოდში მან არაერთი გამორჩეული ნამუშევარი შექმნა. რუსუდანის ილუსტრაციებით არაერთი წიგნი გამოიცა, მათ შორის ქართული ხალხული ზღაპრები და შოთა რუსთაველის „ვეფხისტყაოსანი“. ეს უკანასკნელი მისი სადიპლომო ნამუშევარი გახდა.
სამების ოთხთავის ილუსტრაციებზე მუშაობა
სრულიად საქართველოს პატრიაქრი ილია II-ის ლოცვა-კურთხევით 1984-2004 წლებში თეოლოგების, მეცნიერებისა და ხელოვანების ჯგუფი უდიდესი ქართულენოვანი ხელნაწერი სახარების შექმნაზე მუშაობდა. ხელოვანთა ჯგუფს რუსუდანი ხელმძღვანელობდა, იგი მათეს სახარებისთვის მინიატურებს თითქმის სამი წლის მანძილზე ქმნიდა. ამჟამად სახარება, რომელიც ნუსხურითაა შესრულებული, ხბოს ტყავის პერგამენტზეა შექმნილი და ას კილოს იწონის, თბილისის წმინდა სამების საკათედრო ტაძარშია გამოფენილი.
ცნობილ ბრენდებთან თანამშრომლობა
2017 წელს რუსუდანმა ითანამშრობლა გერმანულ კერამიკისა და ჭურჭლის ბრენდთან Villeroy & Boch. კომპანიამ მისი ნახატებით გაფორმებული ფაიფურის ჭურჭელი შექმნა, რომლის შეზღუდულ გამოშვებას ეწოდა „სიყვარული და ჰარმონია ურთიერთობაში“. კომპანიის ხელმძღვანელმა, ნიკოლას ვილეროიმ აღნიშნა, რომ „რუსუდანის ნატიფი ფერები და გამორჩეული ტექნიკა მათ ჭურჭელს უნიკალურობას სძენს.“
2020 წელს რუსუდანმა ითანამშრომლა შვეიცარიულ საათების ბრენდთან Jaquet Droz. ბრენდმა Grand Feu-ის ემალიზაციის მეთოდით შექმნა ექსკლუზიური მაჯის საათი, რომლის ციფერბლატზეც დატანილია რუსუდანის ნახატი „ქალი ფრინველით“. ნამუშევარი ექსკლუზიურად საათის ამ მოდელისთვის შეიქმნა.
აღიარება
მხატვრის ნახატები ინახება ისეთი პოლიტიკური ლიდერების საოჯახო კოლექციებში, როგორებიც არიან ჯორჯ უ. ბუში, ედუარდ შევარდნაძე, ილჰამ ალიევი, მარგარეტ ტეტჩერი, მწერალი და სცენარისტი ტონინო გუერა, დიპლომატები რიჩარდ მაილსი და ფაბრიციო რომანო.
1981 წელს სენტ-იორში (საფრანგეთი) საგანგებო პრეს-კონფერენცია რათა შეესწავლათ ფენომენი, რომელსაც რუსუდან ფეტვიაშვილის ნახატები ეწოდება.
სქოლიო
კატეგორია:ქართველი მხატვრები
სან-ჟოზე-დუ-ჟაკური
სან-ჟოზე-დუ-ჟაკური (São José do Jacuri) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ პესანიის შემადგენლობაში.
2010 წლის მონაცემებით, მოსახლეობა 6 553 ადამიანს შეადგენდა, მოსახლეობის სიმჭიდროვე 18.99 კმ²-ზე. ფართობი 345 146 კმ²-ია.
ელტურის ქვაჯვარა
ელტურის ქვაჯვარა — არქიტექტურის ძეგლი, მონუმენტური პლასტიკა ერედვის მუნიციპალიტეტის სოფელ ელტურაში, სასაფლაოზე. აგებულია გვიან შუა საუკუნეებში.
დიდი ცაცხვის ძირში ჩასობილია შირიმის ქვის ჯვარი. ჯვრის მკლავებს ვიწრო ღარი მიუყვება. ქვას ხავსი აქვს მოდებული.
ვაჩნაძიანის კოშკი
ტერმინი ვაჩნაძიანის კოშკი შეიძლება აღნიშნავდეს:
ანატოლი ანსიმოვი
ანატოლი ანსიმოვი (Ансимов, Анатолий Дмитриевич; დ. 7 ნოემბერი, 1934, დონის როსტოვი — 2002) — რუსი პოეტი. 1993 წლიდან რუსეთის ჟურნალისტთა კავშირისა და რუსეთის მწერალთა კავშირის წევრი.
ბიოგრაფია
ანატოლი ანსიმოვი 1934 წლის 7 ნოემბერს, დონის როსტოვში დაიბადა. მისმა ბავშვობამ როსტოვის ოლქის, ზიმოვნიკოვის რაიონის ხუტორ ნოვოლოდინში გაიარა. ხუტორი ოკუპაციისგან 1943 წელს გატავისუფლდა.
მომავალმა პოეტმა 1952 წელს როსტოვის № 78 სკოლა დაამთავრა, შემდეგ სწავლა ნოვოჩერკასკის საინჟინრო-სამელიორაციო ინსტიტუტში (ამჟამად ნოვოჩერკასკის სახელმწიფო სამელიორაციო აკადემია) გააგრძელა.
1958 წელს, ინსტიტუტის დამთავრების შემდეგ ანატოლი ანსიმოვი ჯერ ჟურნალისტად, შემდეგ საოლქო გაზეთ „Комсомолец“-ის რედაქტორის მოადგილედ, მოგვიანებით კი გაზეთ „Вечерний Ростов“-ში, ხოლო ბოლოს საოლქო გაზეთ „Молот“-ში წერილების განყოფილების ხელმძღვანელად მუშაობდა. იყო ლიტერატურულ-სამხატვრო დამატება „Донского слова“-ს გამოცემის ინიციატორი. ჟურნალისტად მუშაობის დროს, ოლქის მრავალი რაიონი მოიარა. 1992 წლიდან მუშაობდა პოლიგრაფიული ფირმა „Старый друг“-ის დირექტორად.
ანატოლი ანსიმოვი იყო სსრკ-ის ჟურნალისტთა კავშირისა და რუსეთის მწერალთა კავშირის წევრი, ლიტერატურული ამხანაგობა „შოლოხოვის წრის“ საბჭოს წევრი, დონის შეირაღებული ძალების ოლქის კაზაკთა კავშირის წევრი (1990—1991).
შემოქმედება
ანატოლი ანსიმოვის ნაწარმოებები:
სქოლიო
კატეგორია:რუსი პოეტები
ხოშჩობანლი (მასალი)
ხირმანდალი (Xoşçobanlı) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 1287 კაცი.
სქოლიო
კატეგორია:მასალის რაიონის სოფლები
მსოფლიო ჩემპიონატი სნუკერში 1938
მსოფლიო ჩემპიონატი სნუკერში 1938 (1938 World Snooker Championship) — მთავარი ტურნირი სნუკერის სამყაროში. ჩატარების ადგილი — ლონდონი (ინგლისი). ტურნირის გამარჯვებული გახდა ჯო დეივისი, რომელმაც ფინალში დაამარცხა სიდნეი სმითი ანგარიშით 37:24. ორივე ფინალისტი წარმოადგენდა ინგლისს.
ფინალი
ჯო დეივისი 37:24 სიდნეი სმითი
რესურსები ინტერნეტში
კატეგორია:მსოფლიო ჩემპიონატი სნუკერში კატეგორია:1938 წელი სნუკერში
ნანშანი
ნანშანი (南山; ფინინი Nán Shān) — მთათა სისტემა ცენტრალურ აზიაში, ჩინეთში. გადაჭიმულია დაახლოებით 800 კმ-ზე, სიგანე 200-იდან 400 კმ-მდე. უმაღლესი ადგილის სიმაღლეა 5808 მ (მთა გუანძეფინი, სულენანშანის ქედი). ჩრდილოეთით და ჩრდილო-აღმოსავლეთით შემოზღუდულია ხესის დერეფანით, რომელიც ნანშანს გამოყოფს ალაშანის უდაბნოსაგან, სამხრეთ-დასავლეთით ცაიდამის ქვაბულით. შედგება რამდენიმე ქედისაგან, რომლებიც უმეტესწილად გადაჭიმულია ჩრდილო-დასავლეთიდან სამხრეთ-აღმოსავლეთსაკენ და დაყოფილია გასწვრივი ხეობებით. ძირითადი ქედებია: ცილიანშანი (5808 მ), ტულაინანშანი (5748 მ), ულან-დაბანი (5400 მ), კუკუნორი (4120 მ) და სხვა. ნანშანის სამხრეთი შტოქედები წარმოქმნიან მოკლე ჭიუხების მწკრივს. ნანშანის ლოდა და ნაოჭა-ლოდა-თაღოვანი საშუალომთიანეთი და მაღალმთიანეთი ჩამოყალიბდა კალედონური ასაკის სტრუქტურებზე. ქედის ჩრდილო ნაწილი აგებულია ქვიშაქვებით, ფიქლებითა და ძირითადი შედგენილობის ვულკანური ქანებით, ცენტრალური ნაწილი — კამბრიულისწინა მეტამორფული ქანებით, სამხრეთი ნაწილი — ზედა პალეოზოური და ტრიასული დანალექი ქანებით. კირქვის გავრცელების ადგილებში განვითარებულია კარსტი. ნანშანის აღმოსავლეთი ნაწილის მთისწინეთში ჩნდება ლიოსური დანალექების საფარველი.
კლიმატი ზომიერია, მკვეთრად კონტინენტური, აღმოსავლეთით განიცდის წყნაროკეანური მუსონის გარკვეულ გავლენას. ცაიდამის ქვაბულის მთისწინა ვაკეებზე წელიწადში მოდის 50 მმ ნალექი, ხესის დერეფანში 100-150 მმ; ნალექების დიდი ნაწილი ზაფხულშია. მაღალმთიანეთში ნალექების საშუალოწლიური ჯამი მატულობს 200-400 მმ-იდან (დასავლეთით) 700 მმ-მდე (აღმოსავლეთით); ნალექები უმეტესად თოვლის სახით მოდის. თოვლის მიჯნა ეშვება დასავლეთიდან აღმოსავლეთისაკენ 4800-5100 მ-იდან 4300-4600 მ-მდე. გამყინვარება დიდწილად განვითარებულია ნანშანის დასავლეთ და ცენტრალურ ნაწილში. სულ გვხვდება 2859 მყინვარი, რომელთა საერთო ფართობია დაახლოებით 1970 კმ². დანდეს ბრტყელი მწვერვალის მყინვარი (ფართობი 57,1 კმ²) მდებარეობს ქედის აღმოსავლეთ ნაწილში, კერძოდ ტერგუნ-დაბანის ქედზე. დასიუეშანის ქედის ჩრდილო კალთაზე გაწოლილია ხეობის ტიპის მყინვარი ლაოხუგოუ, რომლის სიგრძეა დაახლოებით 10 კმ, ხოლო ფართობი 22 კმ². მყინვარების დიდი ნაწილი უკანდახევის სტადიაშია, მყინვარების დაახლოებით 30 % წინ მიიწევს, ხოლო 17 % — სტაციონარულია. ნანშანი ძირითადად მიეკუთვნება ცენტრალური აზიის შიგა ჩამონადენის არეს, სამხრეთ-აღმოსავლეთი რაიონები მდინარე ხუანხეს აუზს. ჩრდილოეთი კალთის მდინარეები (შულეხე, ხეიხე და სხვა) უხვწყლიანია გაზაფხულსა და ზაფხულში, რომელთა წყლები ფართოდ გამოიყენება ხესის დერეფნის ოაზისების სარწყავად. ნანშანის ცენტრალურ ნაწილში განლაგებულია მტკნარი ტბა ხარა-ნური, სამხრეთ-აღმოსავლეთ ნაწილში ცენტრალური აზიის უდიდესი მთის მარილიანი ტბა კუკუნორი, რომლის ზედაპირის ფართობია 4489 კმ².
ნანშანის დასავლეთი ნაწილი უმეტესწილად უდაბნო ტიპისაა. 3000 მ-მდე გაბატონებულია უდაბნოები, ნახევარუდაბნოები და მშრალი სტეპები, 3800 მ-მდე მთა-მდელოს, 4400 მ-მდე მთის ტუნდრის ლანდშაფტები; 4000-4400 მ-ის ზემოთ განლაგებულია ნივალური სარტყელი. აღმოსავლეთ ნაწილში ჭარბობს სტეპური და ტყე-სტეპის ლანდშაფტები. ჩრდილოეთ კალთებზე, 2500-3000 მ-ზე ადგილ-ადგილ გავრცელებულია წიწვოვანი ტყეების (ნაძვი, ღვია, სოჭი) მასივები, სარტყლის ქვედა ნაწილში არყისა და მთრთოლავი ვერხვის მინარევით; 3000-3600 მ სიმაღლეზე გადაჭიმულია ტანბრეცილი ტყეებისა და ბუჩქნარის სარტყელი, უფრო მაღლა მაღალბალახოვანი სუბალპური და ალპური მდელოები, 4000 მ-ის ზევით მთის ტუნდრა. ჩრდილოეთ კალთებზე სიმაღლებრივი სარტყლურობა უკეთაა გამოხატული, ვიდრე სამხრეთისაზე. კუკუნორის მთათაშუა ქვაბულში ჭარბობს ცივი სტეპების ლანდშაფტები. ადგილობრივი მოსახლეობის ძირითადი საქმიანობაა მთის საძოვრებზე იაკების, წვრილფეხა- და მსხვილფეხა რქოსანი საქონელისა და ცხენების ძოვება. ხეობებში ამუშავებენ მარცვლოვნებს (ხორბალი, ქერი, შვრია), კარტოფილსა და ბოსტნეულ კულტურას.
XIX საუკუნის ბოლოს ნანშანის შესწავლაში დიდი წვლილი შეიტანეს რუსმა მკვლევრებმა ნიკოლოზ პრჟევალსკიმ, ვსევოლოდ რობოროვსკიმ, გრიგოლ პოტანინმა, გრიგოლ გრუმ-გრჟიმაილომ და ვლადიმერ ობრუჩევმა.
დიტენჰაიმი
დიტენჰაიმი (Dietenheim) — ქალაქი გერმანიაში, ბადენ-ვიურტემბერგის ფედერალურ მხარეში, ტიუბინგენის ადმინისტრაციულ ოლქში, ალბ-დუნაის რაიონში. ქალაქის ფართობია 18,76 კმ², მოსახლეობა, 2013 წლის 31 დეკემბრის მდგომარეობით, შეადგენს 6 561 ადამიანს.
ნანშანი
რესურსები ინტერნეტში
კატეგორია:ჩინეთის ქედები
იუან მაკგრეგორი
იუან მაკგრეგორი (Ewan McGregor ; დ. 31 მარტი, 1971, პერთი) — შოტლანდიელი მსახიობი. მონაწილეობა აქვს მიღებული მეინსტრიმულ, ინდი და საავტორო ფილმებში. ასევე მოღვაწეობს თეატრში.
რესურსები ინტერნეტში
კატეგორია:შოტლანდიელი მსახიობები კატეგორია:დაბადებული 1971 კატეგორია:დაბადებული 31 მარტი
ვაზისუბნის ქუჩა
ვაზისუბნის ქუჩა — ქუჩა თბილისში, საბურთალოს რაიონში (ვეძისი); ტაშკენტის ქუჩიდან ბუდაპეშტის ქუჩამდე. წარმოიქმნა XX საუკუნის 40-იან წლებში. 60-იან წლებამდე პერეკოპის ქუჩა ერქვა, შემდეგ — ალექსანდრე ინაშვილისა. ვაზისუბნის ქუჩა დაერქვა 70-იან წლებში. 2001 ქუჩის პირველ მონაკვეთს გაბრიელ ისაკაძის სახელი ეწოდა.
ლიტერატურა
კატეგორია:საბურთალოს რაიონის ქუჩები
სიმონ ვირსალაძის ქუჩა
სიმონ ვირსალაძის ქუჩა — ქუჩა მთაწმინდის რაიონში (გარეთუბანი); გიორგი ათონელის ქუჩიდან მარი ბროსეს ქუჩამდე. წარმოიქმნა XIX საუკუნის I ნახევარში. 1841 წელს შედგენილი თბილისის ქუჩების სიაში შეტანილია როგორც ინჟინრის ქუჩა (ამ ტერიტორიაზე განთავსებული იყო სამხედრო უწყების დაწესებულებები).
ლიტერტურა
კატეგორია:მთაწმინდის რაიონის ქუჩები
იენი-ზუვანდი
იენი-ზუვანდი (Yeni Zuvand) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 888 კაცი.
სქოლიო
კატეგორია:მასალის რაიონის სოფლები
დასავლეთი პროვინცია (შრი-ლანკა)
სქოლიო
კატეგორია:შრი-ლანკის პროვინციები
კოიამა
კოიამა (Coyaima) — ქალაქი და მუნიციპალიტეტი კოლუმბიაში, ტოლიმის დეპარტამენტში.
2005 წლის მონაცემებით, მოსახლეობა 27 733 ადამიანს შეადგენდა. ფართობი 667 კმ²-ია.
რესურსები ინტერნეტში
კატეგორია:ტოლიმის დეპარტამენტის მუნიციპალიტეტები და ქალაქები
მტერთან ახლოს
მტერთან ახლოს (ინგლ. Close to the Enemy) — ბრიტანული დრამატული მინისერიალი, რომელშიც მოქმედება 1940-იანი წლების ლონდონში ხდება. სცენარის ავტორი და რეჟისორია სტივენ პოლიაკოფი, მონაწილეობენ ჯიმ სტარჯესი, ფრედი ჰაიმორი, შარლოტა რაილი, ფობი ფოქსი, ალფრედ მოლინა, კიარა ჩარტერისი, ლინდსი დუნკანი, აუგუსტ დილი, ალფი ალენი, ანჯელა ბასეტი, ანტე ტრაუე, ლუსი უორდი, სებასტიან არმესტო, ჯულიან ბლიჩი, ჩარიტი უეიკფილდი, ალექსანდრ იოვანოვიჩი და რობერტ გლენისტერი. სერიალის პრემიერა შედგა BBC Two-ზე 2016 წლის 10 ნოემბერს გაერთიანებულ სამეფოში.
მოკლე შინაარსი
მეორე მსოფლიო ომის დასრულებიდან ცოტა ხნის შემდეგ დიტერ კოელერი, გერმანელი ინჟინერი, რომელიც რეაქტიული თვითმფრინავების სპეციალისტია, მის ქალიშვილთან, ლოტესთან ერთად T-Force-მა აიყვანა. ისინი დიდ ბრიტანეთში წაიყვანეს, სადაც კაპიტან კალუმ ფერგიუსონს დაავალეს კოელერის გადმობირება, რათა მან ბრიტანეთის მთავრობასთან თანამშრომლობა დაიწყოს. ფერგიუსონი დავალების სწრაფად შესრულებისთვის წნეხის ქვეშაა, ხოლო კოელერი მის მცდელობებს წინააღმდეგობას უწევს, რადგან უკმაყოფილოა მას და ლოტეს როგორ ეპყრობიან. სხვა პერსონაჟები, რომლებსაც საეჭვო და გაურკვეველი მოტივები ამოძრავებთ, აქტიურად ერევიან კაპიტნის საქმიანობაში, მაგრამ რა მიზნით?
წარმოება
სერიალის ძირითადი გადაღებები დაიწყო ლივერპულში, 2015 წლის მარტში, რისთვისაც ყველაზე ხშირად გამოიყენეს Martins Bank Building, Croxteth Hall და Adelphi Hotel. გადაღებები ასევე შედგა Wiley Court-ის ნანგრევებზე, ვუსტერშირში, სალფორდის უნივერსიტეტში, სალფორდის მუზეუმსა და სამხატვრო გალერეაში, მანჩესტერის მუნიციპალიტეტის შენობაში, Capesthorne Hall-ში, ლონდონსა და კენტის საგრაფოში.
2016 წლის 1-ელ დეკემბერს ტელევიზიაში აჩვენეს ავტორის ინტერვიუ სახელწოდებით: Know Your Enemy - Stephen Poliakoff in Conversation.
ანტონიო არენასი
ადრეული ცხოვრება და პოლიტიკური კარიერა
მინიატიურა|მარცხნივ|ანტონიო არენასი ანტონიო არენასი დაიბადა 1808 წლის 13 ივლისს, ლიმაში, პერუ. მისი მამა, ფრანსისკო აგუსტინ არენასი იყო, ხოლო დედა, როსა მერინო — პერუს სახელმწიფო ჰიმნის პირველი შემსრულებელი. სწავლობდა სან-მარკოსის ეროვნულ უნივერსიტეტში. ამავე უნივერსიტეტის კვლევით ცენტრში, მან სისხლის სამართლის სწავლება დაიწყო და 1852 წელს რექტორი გახდა.
სასამართლოს საკონსულოში, იგი არქივარიუსი, მდივანი და 1855 წლიდან მოსამართლე იყო. 1855 წელს კონგრესმა იგი ლიმის ადვოკატთა ასოციაციის დეკანად, ხოლო 1858 წელს, მოადგილედ აირჩია, 4 წლის ვადით. 1856 წლის კონსტიტუციაში 1858 წელს მიღებული რეფორმის გათვალისწინებით, რამონ კასტილიას კონსტიტუციურ პრეზიდენტად გამოცხადების შემდეგ, არენასი დაინიშნა კონგრესის საკონსტიტუციო კომიტეტის თავმჯდომარედ (იგი პასუხისმგებელი იყო 1860 წლის კონსტიტუციაზე) და ხელმძღვანელობდა საკანონმდებლო ორგანოს მიმდინარე წლის სხდომებს. 1858 წლის 21 დეკემბრიდან 1859 წლის 13 იანვრამდე, მას პერუს საგარეო საქმეთა მინისტრის თანამდებობა ეკავა.
მარშალ მიგელ დე სან-რომანის მთავრობის მმართველობის დროს, ანტონიო არენასი მთავრობის მინისტრის თანამდებობაზე დაინიშნა, რომელიც მას 1862 წლის 24 ოქტომბრიდან 1863 წლის 3 აპრილამდე ეკავა. 1864 წელს, იგი მოკეგუას სენატორი იყო. 1868 წლის 26 იანვრიდან 7 თებერვლამდე იგი მინისტრთა კაბინეტის პრეზიდენტის თანამდებობაზე იყო დანიშნული. 1868-1872 წლებში, არენასი ლიმის სენატორი იყო. 1871 წლიდან, იგი უზენაესი სასამართლოს წევრი, ხოლო 1876, 1885, 1889 და 1890 წლებში — პრეზიდენტი იყო.
1872 წლის პერუს საპრეზიდენტო არჩევნებში, მან თავისი კანდიდატურა წარადგინა, იმ მოტივით, რომ იგი,როგორც იურისტი, პატივს სცემდა კანონს, მაგრამ მისი მცდელობა წარუმატებელი აღმოჩნდა, რადგან ანტონიო არენასს სჯეროდა, რომ მას მხარს უჭერდა ხოსე ბალტა. ამ არჩევნებში მან მესამე ადგილი დაიკავა, ხოლო პერუს პრეზიდენტი მანუელ პარდო გახდა.
გენერალ მარიანო იგნასიო პრადოს მეორე კონსტიტუციური მთავრობის მმართველობის დასაწყისში, ანტონიო არენასი მინისტრთა საბჭოს პრეზიდენტის და პერუს იუსტიციის მინისტრის თანამდებობებზე დაინიშნა. იუსტიციის მინისტრის თანამდებობა, მას 1876 წლის 2 აგვისტოდან 26 აგვისტომდე ეკავა.
ამერიკული კონგრესის წევრ იურისტთა შეხვედრაზე, ლიმაში, მან წარადგინა პერუ და კოსტა რიკა და დაინიშნა კონგრესის პრეზიდენტად.
ხანგრძლივი პოლიტიკური კარიერის მანძილზე, ანტონიო არენასს რამდენიმე თანამდებობა ეკავა:
ანტონიო არენასი პერუს მოქალაქეთაგან ერთადერთია, რომელიც ხელისუფლების სამივე შტოს: აღმასრულებელ, საკანონმდებლო და სასამართლო ხელისუფლებებს უძღვებოდა.
წყნარი ოკეანის მეორე ომი
1880 წლის ივლისსა და აგვისტოს შორის, წყნარი ოკეანის მეორე ომის განმავლობაში, არენასი სრულუფლებიანი მინისტრი იყო, აურელიო გარსიასთან ერთად. ჩილეს წარმომადგენლები იყვნენ ეულოხიო ალტამირანო არასენა, ხოსე ფრანსისკო ვერგარა და ეუსებიო ლილო; ბოლივიის — მარიანო ბაპტისტი და კამილო კრისოსტომო. ამ ომში დიდი ბრიტანეთის მხარდაჭერამ განაპირობა ჩილეს არმიის წარმატება. პერუს არმია განაგრძობდა წინააღმდეგობის გაწევას 1881 წლის იანვრამდე, ვიდრე ჩილეს არმიამ ლიმა არ დაიკავა. 1883 წელს, ლიმის მახლობლად, ანკონაში ხელმოწერილ იქნა ზავი ჩილესა და პერუს შორის, რომლის მიხედვითაც ჩილეს გადაეცა პერუს პროვინცია ტარაპაკა სამუდამოდ, ტაკნა და არიკა კი 10 წლით.
ომის შემდეგ, 1884 წლის 1 მარტს მოიწვიეს დამფუძნებელი კრება. ეს ასამბლეა პერუს პრეზიდენტმა მიგელ იგლესიასმა მოიწვია იმისათვის, რომ დაემტკიცებინათ ანკონის ზავი. ზავი დაუყოვნებლივ დამტკიცდა, დამატებითი განხილვის გარეშე.
პრეზიდენტობა
1885 წლის 3 დეკემბერს, მიგელ იგლესიასის თანამდებობიდან წასვლის შემდეგ, ანტონიო არენასი პრეზიდენტის მოვალეობის შემსრულებლად აირჩიეს. ეს თანამდებობა მას 1886 წლის 5 ივნისამდე, ანდრეს აველინო კასერესის პრეზიდენტად გამოცხადებამდე ეკავა.
სქოლიო
კატეგორია:პერუს პრეზიდენტები კატეგორია:პერუელი პოლიტიკოსები კატეგორია:დაბადებული 13 ივლისი კატეგორია:დაბადებული 1808 კატეგორია:გარდაცვლილი 27 დეკემბერი კატეგორია:გარდაცვლილი 1891
მიხეილ ხვინგიას ქუჩა
მიხეილ ხვინგიას ქუჩა — ქუჩა თბილისში. მდებარეობს ნაძალადევის რაიონში (ნაძალადევი); ცოტნე დადიანისა და ზესტაფონის ქუჩებს შორის. წარმოიქმნა XX საუკუნის 30-იან წლებში. ადრე ტურბინის ქუჩა ერქვა იქ არსებულ მექანიკურ საამქროთა გამო. 1995 წელს მიხეილ ხვინგიას სახელი ეწოდა.
სუართის კოშკის ნანგრევი
სუართის კოშკის ნანგრევი — არქიტექტურული ძეგლი, საფორტიფიკაციო-თავდაცვითი ნაგებობა გორის მუნიციპალიტეტის სოფელ სუართაში. აგებულია გვიან შუა საუკუნეებში.
კოშკი ნაგები იყო სხვადასხვა ზომის ფლეთილი ქვით. მისგან შემორჩენილია დასავლეთი კედლის მცირე ნაწილი, რომლის სიმაღლე 5 მეტრს აღწევს და სამხრეთ-დასავლეთი კუთხე. დანარჩენი კედლები განადგურებულია. მიწის დონე საგრძნობლად აწეულია.
ლიტერატურა
კატეგორია:გორის მუნიციპალიტეტის კოშკები
იეანქენდი
იეანქენდი (Yeyənkənd) — სოფელი აზერბაიჯანში,  ლენქორანის რეგიონის  მასალის რაიონში. მოსახლეობის რაოდენობა — 1689 კაცი
რესურსები ინტერნეტში
კატეგორია:მასალის რაიონის სოფლები
სან-პედრუ-დუ-სუასუი
სან-პედრუ-დუ-სუასუი (São Pedro do Suaçuí) — მუნიციპალიტეტი ბრაზილიაში, მინას-ჟერაისის შტატში; მიეკუთვნება ვალი-დუ-რიუ-დოსი მეზორეგიონს. შედის ეკონომიკურ-სტატისტიკურ მიკრორეგიონ პესანიის შემადგენლობაში.
2010 წლის მონაცემებით, მოსახლეობა 5 570 ადამიანს შეადგენდა, მოსახლეობის სიმჭიდროვე 18.08 კმ²-ზე. ფართობი 308 106 კმ²-ია.
რესურსები ინტერნეტში
კატეგორია:მინას-ჟერაისის შტატის მუნიციპალიტეტები
დამიანე (ხუფენია)
ეპისკოპოსი დამიანე (ერისკაცობაში — მამუკა (ომარ) კონსტანტინეს ძე ხუფენია; დ. 6 აგვისტო, 1959, სოხუმი — გ. 30 ივლისი, 2022) — სამთავისისა და კასპის ეპარქიის მღვდელმთავარი 2013 წლის 3 ნოემბრიდან გარდაცვალებამდე. ანგელოზის დღე: 14ივლისი და14 ნოემბერი — წმიდანი უვეცხლო მკურნალი დამიანეს ხსენება.
ბიოგრაფია
1999 წლიდან იყო საგარეჯოსა და გურჯაანის ეპისკოპოს ანდრიას (გვაზავა) მორჩილებაში. 2002 წლიდან სამთავისისა და გორის ეპარქიაში განაგრძო მოღვაწეობა.
2004 წლის 2 იანვარს სამთავისისა და გორის ეპისკოპოსმა ანდრიამ (გვაზავა) ბერად აღკვეცა და სახელად დამიანე უწოდა. 2004 წლის 4 სექტემბერს გორის ყოვლადწმიდა ღვთისმშობლის შობის სახელობის საკათედრო ტაძარში სამთავისისა და გორის ეპისკოპოსმა ანდრიამ დიაკვნად აკურთხა. 2005 წლის 28 აგვისტოს გორის საკათედრო ტაძარში მღვდლად დაასხა ხელი და ქვათახევის ყოვლადწმიდა ღვთისმშობლის მიძინების სახელობის მამათა მონასტრის წინამძღვრად დანიშნა.
2013 წლის 11 ოქტომბერს იღუმენი დამიანე გამორჩეულ იქნა სამთავისისა და კასპის ეპარქიის ეპისკოპოსად. ხოლო 2013 წლის 3 ნოემბერს მცხეთაში, სვეტიცხოვლის საკათედრო ტაძარში ეპისკოპოსად აკურთხა უწმიდესმა და უნეტარესმა, სრულიად საქართველოს კათოლიკოს-პატრიარქმა, მთავარეპისკოპოსმა მცხეთა-თბილისისა და მიტროპოლიტმა ბიჭვინთისა და ცხუმ-აფხაზეთისა ილია II-მ.
2022 წლის 30 ივლისს, ქვემო ქართლში, მარტყოფთან, ავტოსაგზაო შემთხვევის შედეგად გარდაიცვალა.
სქოლიო
კატეგორია:დაბადებული 6 აგვისტო კატეგორია:დაბადებული 1959 კატეგორია:გარდაცვლილი 30 ივლისი კატეგორია:გარდაცვლილი 2022 კატეგორია:სოხუმში დაბადებულები კატეგორია:ქართველი ეპისკოპოსები
აფონსუ (პორტუგალიის პრინცი)
აფონსუ პორტუგალიელი (Afonso de Portugal; დ. 18 მაისი, 1475 — გ. 13 ივლისი, 1491) — ავისის დინასტიის წარმომადგენელი. პორტუგალიის მეფე ჟუან II-ისა და დედოფალ ელეანორ ვიზეუელის ერთადერთი შვილი. პორტუგალიის ტახტის მემკვიდრე 1481-1491 წლებში. დედოფალ ისაბელა არაგონელის პირველი ქმარი.
ბიოგრაფია
1491 წლის 13 ივლისს, აფონსუ, რომელიც გამოცდილი მხედარი იყო, მოულოდნელად ჯირითისას ცხენიდან გადმოვარდა და ისე დაშავდა, რომ იმავე დღეს გარდაიცვალა, 16 წლის ასაკში. ამის შემდეგ გავრცელდა ჭორები, რომ აფონსუ შემთხვევით კი არ მოკვდა, არამედ მოკლეს, რათა თავიდან აეცილებინათ ესპანეთ-პორტუგალიის გაერთიანება, რაც ბევრს არ სურდა. ამის შემდეგ მამამისმა თავის მემკვიდრედ თავისი ბიძაშვილი მანუელი დაასახელა, რომელმაც მალევე იქორწინა აფონსუს ქვრივ ისაბელა არაგონელზე.
ლიტერატურა
კატეგორია:დაბადებული 18 მაისი კატეგორია:დაბადებული 1475 კატეგორია:გარდაცვლილი 13 ივლისი კატეგორია:გარდაცვლილი 1491 კატეგორია:ავისები კატეგორია:ტახტის მემკვიდრეები რომლებმაც ვერ შეძლეს ტახტზე ასვლა
ივანე ნანუაშვილი
ივანე (ვანო) ნანუაშვილი (დ. 1 იანვარი, 1902, საქართველო — გ. 1974, აშშ) — ქართველი სამხედრო მოღვაწე, პოლონეთის არმიის ოფიცერი, პოლიტიკური ემიგრანტი.